Иҙрис (Әлшәй районы)

Иҙрис (рус. Идрисово) — Башҡортостандың Әлшәй районындағы ауыл. 2010 йылдың 14 октябренә ҡарата халыҡ һаны 389 кеше. Почта индексы — 452120, ОКАТО коды — 80202870006. Халыҡ һаны Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше) Халыҡ һаны буйынса аңлатма төрлө йылдарҙа иҫәп алыу тәртибенең айырмалығы булыу сәбәпле халыҡ һанының үҙенсәлегенә иғтибар итегеҙ. 1939 йыл — бар булған халыҡ һаны. 1989, 2002, 2010 йылдарҙа — даими йәшәгән урыны булып иҫәпләнгән халыҡ һаны Географик урыны Район үҙәгенә тиклем (Раевка): 7 км Ауыл советы үҙәгенә тиклем (Сураҡай): 8 км Яҡындағы тимер юл станцияһы (Шафран): 7 км Урамдары Тарихы Иҙрис ауылы — Яйыҡ-ҫыбы-мең улусы аҫабалары торамаһы. Тәүге төпләнеүсе — улус йөҙ башы Иҙрис Моашев, ул 1760 йылдың 14 мартында төҙөлгән килешеү буйынса старшина Мәҡсүт Мырҙаҡаев етәкселегендә башҡа аҫаба халыҡтар менән берлектәге ерҙәргә татарҙарҙы индерә. Ул саҡта Иҙрис Сураҡай ауылында ла йәшәй. 1770 йылда йөҙ башы Иҙрис Муашев шул уҡ ауылда йәшәй. Яңы ауыл XVIII быуаттың 70-се йылдарында барлыҡҡа килгән. 1795 йылда Иҙрис ауылы — 68 кеше йәшәгән 11 ихаталы ауыл. 1834 йылда 23 йортта 183 кеше иҫәпләнә, 1859 йылда 46 йортта — 276, 1870 йылда 45 йортта — 268, 1817 йылда 128 йортта — 717, 1920 йылда 125 йортта — 612 аҫаба башҡорт. 1843 йылда 183 кешегә 32 бот ужым, 768 бот яҙғы иген сәселгән. 1917 йылда 128 йорт хужаһының 494 дисәтинә һөрөнтө ере була, шул иҫәптән 77 — 4 дисәтинәгә тиклем, 33 — 10 дисәтинәгә тиклем, 4 — 15-кә тиклем, тағы 4 — 15-тән ашыу дисәтинә. 10 кеше игенселек менән шөғөлләнмәгән. 3 йортта йәшәгән 33 рус кешеһенең 75 тиҫтә һөрөнтө ере булған. Матбуғатта Башҡортостан ҡыҙы. 11 сентябрь 2019, «Бер-беребеҙҙең ҡәҙерен беләйек!..» Әлшәй хәбәрҙәре. 22 май 2020, Ир-егеттең йәшен һанамайҙар, ә күрһәткән эшен һынайҙар… Видеофильмдар Идрис 28 июль 2017йылYouTube сайтында Видео Бәйләнештә төркөмөндә «Бәйләнештә» социаль селәтерендә "Ҡурай даны - 2020." Ҡул оҫтаһы - Светлана Сәйетова, Әлшәй районы, Иҙрис ауылы. Иҙрис (Әлшәй районы) Инфраструктура Ауылда медпункт, китапханаһы менән мәҙәниәт йорто, балалар баҡсаһы һәм мәсет бар. Мәктәп ябылған. Иҫкәрмәләр